钦定古今图书集成/明伦汇编/氏族典/第274卷 > 王恺〈子行〉
## 钦定古今图书集成/明伦汇编/氏族典/第274卷 > 王恺〈子行〉

按《明外史王恺传﹕》：“恺字用和，当涂人。通经史。元时为
府吏。太祖拔太平，召恺为掾。及建中书省，用为都事。
太祖克婺州，置中书分省，恺为都事。克衢州，命总制
军民事，守金华。寻迁左右司郎中，佐胡大海治省事。
苗军作乱，害大海，执恺欲降之。恺正色曰﹕：‘吾守土，义
当死，宁从贼耶’？贼遂并其子行杀之。追封当涂县男。”